D Ostschwyz bestoot us de Kantön Thurgau, Schaffhuuse, de beide Appezell und Sanggalle. S Zentrum vo de Ostschwyz isch d Stadt Sanggalle. D Ostschwyz bildet en Teil vo de Gränze zu Süd-Dütschland, Liechtestei und Vorarlberg. Bsunders dr Grossruum Bodesee bildet e wirtschaftlichi Einheit. S Ostschyzerdütsch isch e Sitelinie vom Schwyzerdütsche und lot sich klar vo anderne Schwyzer Dialäkt unterscheide. Innerhalb vom Ostschwyzerdütsche gits natürlich au nomol regionali Unterschiid.